PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 

Nr. 133/77/171


R A P O R T

privind modificarea şi completarea Legii nr.51/1995 

pentru organizarea şi exercitarea profesiei de avocat.



În conformitate cu prevederile art. 86 din Regulamentul Camerei Deputaţilor, Comisia juridică, de disciplină şi imunităţi a fost sesizată, cu dezbaterea în fond a proiectului de Lege privind modificarea şi completarea Legii nr.51/1995 pentru organizarea şi exercitarea profesiei de avocat, trimis cu adresa nr.133 din 25 mai 1998, înregistrat sub nr.358/XVIII/11 din 25 mai 1998.



Consiliul Legislativ a avizat favorabil proiectul de lege, cu adresa nr.347 din 13.05.1998.



Comisia juridică, de disciplină şi imunităţi a mai fost sesizată spre dezbatere, în fond, cu propunerea legislativă privind modificarea şi completarea Legii nr.51/1995 pentru  organizarea şi exercitarea profesiei de avocat, trimisă cu adresa nr.77 din 19 martie 1998, înregistrată sub nr.213/XVIII/11 din 19 martie 1998, precum şi cu propunerea legislativă privind modificarea prevederilor art.3 din Legea nr.51/1995 pentru  organizarea şi exercitarea profesiei de avocat, trimisă cu adresa 171 din 18.08 1998, înregistrată sub nr.505/XVIII/11 din 25.08.1998. 

În raport de obiectul şi conţinutul său ce vizează modificarea şi completarea unei legii organice, proiectul de lege face parte din categoria legilor organice.

Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au examinat proiectul de lege, concomitent cu discutarea celor două propuneri legislative, finalizând dezbaterile în şedinţa din 9 iunie 1999, când    s-a hotărât, cu majoritate de voturi, ca acesta să fie supus spre dezbatere şi adoptare plenului Camerei Deputaţilor, cu următoarele amendamente însuşite de comisie:

	Nr. 

crt.
	Articolul

(text iniţial)
	Text adoptat de comisie
	Motivare

	0.
	1.
	2.
	3.

	1.
	     Art.I: Legea nr.51/1995 publicată în Monitorul Oficial al României - Partea I, nr.116 din 09.06.1995 se modifică şi se completează astfel:
	      Art.I: Legea nr.51/1995 publicată în Monitorul Oficial al României - Partea I, nr.116 din 09.06.1995 se modifică şi se completează după cum urmează:
     Autorul amendamentului - Comisia juridică, de disciplină şi imunităţi.
	     Pentru respectarea normelor de tehnică legislativă.

	2.

0.
	     1. Art.3 se modifică şi va avea următorul cuprins:

     “Activitatea avocatului se realizează prin:

     a) consultaţii şi cereri cu caracter juridic, asistenţa şi reprezentarea juridică în faţa organelor de jurisdicţie, de urmărire penală şi în faţa notarilor publici;

     b) apărarea cu mijloace juridice specifice a drepturilor şi intereselor legitime ale persoanelor fizice şi juridice în raporturile cu autorităţile publice, instituţiile şi orice persoană română sau străină;

     c) redactarea de acte juridice, cu posibilitatea de a atesta identitatea părţilor, conţinutul actului şi de a da dată certă;

     d) orice alte mijloace şi căi proprii dreptului de apărare în condiţiile legii.”

1.
	     1. Art.3 se modifică şi va avea următorul cuprins:

    Activitatea avocatului se realizează prin:

     a) consultaţii şi cereri cu caracter juridic, asistenţa şi reprezentarea juridică în faţa organelor de jurisdicţie, de urmărire penală şi în faţa notarilor publici;

     b) apărarea cu mijloace juridice specifice a drepturilor şi intereselor legitime ale persoanelor fizice şi juridice în raporturile cu autorităţile publice, instituţiile şi orice persoană română sau străină;

       c) orice alte mijloace şi căi proprii dreptului de apărare în condiţiile legii.

      Autorul amendamentului - Comisia juridică, de disciplină şi imunităţi.

2.
	     Se elimină textul lit. c) din proiect, deoarece acesta excede activităţii avocatului. Pentru corecta numerotare lit.d) devine lit.c).

3.

	3.
	     2. Art.5 alin.5 se modifică şi va avea următorul cuprins:

     “Societatea civilă profesională se constituie din doi sau mai mulţi avocaţi definitivi, asociaţi;  în cadrul societăţii civile  profesionale pot exercita profesia şi avocaţii colaboratori sau avocaţii salariaţi în interiorul profesiei de avocat. Sociaetatea civilă profesională şi avocaţii care profesează în cadrul ei nu pot acorda asistenţă juridică persoanelor cu interese contrare.”
	     2. Art.5 alin.5 se modifică şi va avea următorul cuprins:

     Societatea civilă profesională se constituie din doi sau mai mulţi avocaţi definitivi, asociaţi; în cadrul societăţii civile  profesionale pot exercita profesia şi avocaţii colaboratori sau avocaţii salarizaţi în interiorul profesiei de avocat. Sociaetatea civilă profesională şi avocaţii care profesează în cadrul ei nu pot acorda asistenţă juridică persoanelor cu interese contrare.

      Autorul amendamentului - Comisia juridică, de disciplină şi imunităţi.
	     Pentru acurateţea textului.

	4.

0.
	     3. După art.5 se introduce art.51, cu următorul conţinut:

     “Orice avocat poate, indiferent de forma de exercitare a profesiei, să încheie convenţii de colaborare cu birouri notariale ori cu experţi tehnici sau contabili, individual sau constituiţi în forme de asociere potrivit legii. Societăţile civile profesionale de avocaţi pot încheia astfel de convenţii numai dacă toţi avocaţii asociaţi sunt de acord.

     Convenţia poate privi acordarea de asistenţă specializată clienţilor şi/sau utilizarea în comun a personalului, spaţiului şi dotărilor necesare exercitării profesiei.”

1.
	     3. După art.5 se introduce art.51, cu următorul conţinut:

     Orice avocat, indiferent de forma de exercitare a profesiei, poate să încheie convenţii de colaborare cu birouri notariale ori cu experţi sau alţi specialişti, individuali sau constituiţi în forme de asociere potrivit legii. Societăţile civile profesionale de avocaţi pot încheia astfel de convenţii numai cu acordul unanim al asociaţilor.

     Convenţia poate privi acordarea de asistenţă specializată clienţilor şi/sau utilizarea în comun a personalului, spaţiului şi dotărilor necesare exercitării profesiei.

     Autorul amendamentului - Comisia juridică, de disciplină şi imunităţi.

2.
	     Pentru claritatea textului.

3.

	5.

0.
	     4. După art.51 se introduce art.52 cu următorul conţinut:

     “Formele de exercitare a profesiei de avocat, precum şi formele de asociere prevăzute de art.51, vor fi individualizate prin denumire, după cum urmează:

     a) în cazul cabinetului individual - numele avocatului titular, urmat de  grupul de cuvinte “cabinet de avocat”;

     b) în cazul cabinetelor asociate - numele tuturor titularilor de cabinete asociate, urmate de grupul de cuvinte “cabinete asociate”;

     c) în cazul societăţilor civile profesionale - numele a cel puţin unul dintre asociaţi, urmat de grupul de cuvinte “şi asociaţii - societate de avocaţi” sau, după caz, numai “societate de avocaţi”;

     d) în cazul cabinetelor grupate - numele fiecărui titular de cabinet, urmate de grupul de cuvinte “cabinete grupate”;

     e) în cazul prevăzut de art.51 - numele fiecăruia din cei astfel asociaţi, urmate de  cuvintele “avocaţi (şi/sau notari, experţi) asociaţi”.

     Denumirea  formelor de exercitare a profesiei astfel stabilită poate fi păstrată şi după decesul sau plecarea unuia din asociaţi, cu acordul  celui  plecat  sau,  după  caz,  al

1.
	     4. - Textul iniţial din proiectul de lege nu se modifică. 

2.
	3.

	
	moştenitorilor celui decedat.

     Denumirile prevăzute la alin.1 vor figura pe firmele cabinetelor şi societăţilor în condiţiile stabilite de statut”.


	
	

	6.
	     5. Art.6 alin.1 se modifică şi va avea următorul cuprins:

     “Convenţiile de grupare şi de asociere a cabinetelor, actele de constituire a societăţilor civile profesionale, precum şi convenţiile prevăzute de art.51 se încheie în forma scrisă, cu respectarea condiţiilor de fond prevăzute de lege şi de statutul profesiei”.


	     5. - Textul iniţial din proiectul de lege nu se modifică.
	

	7.

0.
	     6. Art.9 alin.1 lit.a) se modifică şi va avea următorul cuprins:

     “a) este cetăţean român, domiciliat în România, are exerciţiul drepturilor civile şi politice şi nu exercită o profesie autorizată într-o altă ţară”.

1.
	     6. Art.9 alin.1 lit.a) se modifică şi va avea următorul cuprins:

     a) este cetăţean român, domiciliat în România, are exerciţiul drepturilor civile şi politice şi nu exercită o profesie autorizată sau salarizată într-o altă ţară.

     Autorul amendamentului - Comisia juridică, de disciplină şi imunităţi.

2.
	     Pentru acurateţea textului.

3.

	8.

0.
	    7.  Art.10 se va modifica şi va avea următorul cuprins:

     “Membrul unui barou din altă ţară poate exercita profesia de avocat în România, dacă îndeplineşte condiţiile prevăzute de prezenta lege,  mai puţin cele cu privire la cetăţenia  română.

     Avocaţii străini vor putea profesa în România numai în cadrul unei societăţi civile profesionale, în asociere cu avocaţi români şi cu respectarea art.5 şi 6 din prezenta lege. Numărul asociaţiilor români într-o astfel de societate trebuie să fie cel puţin egal cu al avocaţilor străini asociaţi.

     Avocaţii români şi străini, indiferent de forma de exercitare a profesiei, pot încheia conveniţii de colaborare pentru a acorda asistenţa juridică, fără ca prin aceasta să se creeze o formă nouă de exercitare a profesiei.

     Avocatul străin nu poate pune concluzii orale şi nici scrise în faţa instanţelor judecătoreşti şi a celorlalte organe jurisdicţionale din România, cu excepţia celor de arbitraj.

     Avocatul străin care exercită profesia în România potrivit acestui articol este înscris pe un tablou special, ţinut de fiecare barou, 

1.
	     7.  Art.10 se va modifica şi va avea următorul cuprins:

     Membrul unui barou din altă ţară poate exercita profesia de avocat în România, dacă îndeplineşte condiţiile prevăzute de lege,  mai puţin cele cu privire la cetăţenia  română.

     Membrul unui barou din altă ţară nu poate acorda asistenţă juridică privind dreptul românesc.

     Avocatul străin poate exercita profesia de avocat în România numai în cadrul unor societăţi civile profesionale în asociere cu avocaţi români, în condiţiile art.5 şi 6 din prezenta lege. Numărul avocaţilor români asociaţi trebuie să fie cel puţin egal cu numărul avocaţilor străini asociaţi.

     Avocatul străin nu poate pune concluzii orale sau scrise în faţa instanţelor judecătoreşti şi a celorlalte organe jurisdicţionale, cu excepţia celor de arbitraj.

     Onorariile cuvenite avocatului străin se vor înregistra şi plăti integral în România.

     Avocatul străin care exercită profesia în România potrivit acestui articol, este obligat să se înscrie într-un tablou special ţinut de fiecare barou şi va fi supus tuturor prevederilor acestei legi şi statutului profesiei, inclusiv cele privind răspunderea disciplinară.

2.
	     Pentru o mai bună sistematizare a textului.

3.

	
	şi va fi supus tuturor prevederilor prezentei legi, inclusiv celor privind răspunderea disciplinară”.
	     Autorul amendamentului - Comisia juridică, de disciplină şi imunităţi.


	

	9.
	     8. Art.12 alin.1 lit. a) se modifică şi va avea următorul cuprins:

     “a) calitatea de angajat potrivit legislaţiei muncii;”
	     8. Art.12 alin.1 lit. a) se modifică şi va avea următorul cuprins:

     a) activitatea salarizată în cadrul altor profesii decât aceea de avocat;

     Autorul amendamentului - Comisia juridică, de disciplină şi imunităţi.
	     Pentru acurateţea textului.

	10.

0.
	     9. Art.14 se modifică şi va avea următorul cuprins:

     “La cerere, va fi primit în profesie cu scutire de examen:

     a) titularul diplomei de doctor în drept;

     b) cel care, înainte de a solicita să fie primit în profesia de avocat a fost judecător, procuror sau notar timp de cel puţin 10 ani şi are, după caz, recomandarea Ministerului Justiţiei, a Parchetului de pe lângă Curtea Supremă de Justiţie sau a Uniunii Naţionale a Notarilor Publici.

     Primirea în profesie fără examen se aprobă de către Consiliul Uniunii Avocaţilor din România o singură dată pe an, în condiţiile stabilite de statut”.

1.
	     9. Art.14 alin.2 se modifică şi va avea următorul cuprins:

     Poate fi primit în profesie cu scutire de examen:

     a) titularul diplomei de doctor în drept;

     b) cel care, anterior sau la data primirii în profesia de avocat a îndeplinit funcţia de judecător, procuror, notar, consilier juridic sau jurisconsult  timp de cel puţin 10 ani;

     c) deputatul sau senatorul, licenţiat al unei facultăţi de drept, care a îndeplinit această funcţie cel puţin două mandate şi a făcut parte dintr-o comisie juridică;

2.
	     Pentru acurateţea textului.

     La lit.c) s-a avut în vedere specificul activităţii desfăşurate de aceste categorii de licenţiaţi ai unor facultăţi de drept şi pentru corelare cu alte acte normative în vigoare.

3.

	
	
	     d) licenţiatul unei facultăţi de drept,  dacă în cel mult 6 luni de la promovarea examenului de licenţă solicită înscrierea ca avocat stagiar şi este declarat admis în urma testului organizat de barou, în condiţiile stabilite în statut.”

     Autorul amendamentului de la lit.c) - domnul deputat Sekely Ervin Zoltan 

Pentru celelalte amendamente - Comisia juridică, de disciplină şi imunităţi.
	     La lit.d) - pentru reglementarea situaţiei tinerilor absolvenţi ai unor facultăţi de drept care doresc să exercite profesia de avocat.



	11.
	     10. Art.15 alin.3 se modifică şi va avea următorul cuprins:

     “Stagiul se suspendă pe timpul serviciului militar sau al concentrării, în caz de lipsă motivată din profesie ori în caz de încetare a îndrumării profesionale fără culpa avocatului stagiar. Perioada de stagiu anterior efectuată se socoteşte pentru îndeplinirea stagiului”.
	     10. - Textul iniţial din proiectul de lege nu se modifică.
	

	12.

0.
	     11. După art.15 se introduce art.151, cu următorul conţinut:

     “Pot îndruma activitatea unui avocat stagiar numai avocaţii definitivi care au dreptul să pună concluzii la Curtea Supremă de Justiţie.

     Fiecare avocat care îndeplineşte condiţiile prevăzute de alin.1 şi exercită efectiv profesia este obligat să pregătească un stagiar cel puţin o dată la 5 ani. Refuzul nejustificat de a executa această obligaţie constituie abatere disciplinară”.

1.
	     11. După art.15 se introduce art.151, cu următorul conţinut:

     Pot îndruma activitatea unui avocat stagiar numai avocaţii definitivi care au dreptul să pună concluzii la Curtea Supremă de Justiţie.

     Autorul amendamentului - Comisia juridică, de disciplină şi imunităţi.

2.
	     Pentru corelare  cu modificările aduse la pct.9 referitor la prevederile art.14 alin.2 lit.d).

3.

	13.
	     12. Art.17 alin.2 se modifică şi va avea următorul cuprins:

     “Dispoziţiile alineatului precedent se aplică în mod corespunzător şi avocatului al cărui soţ sau rudă ori afin până la gradul al treilea inclusiv îndeplineşte funcţia de judecător la Curtea Constituţională, ori funcţia de judecător financiar, consilier de conturi sau procuror financiar la instanţele Curţii de Conturi”.
	     12. - Textul iniţial din proiectul de lege nu se modifică. 
	

	14.
	     13. Art.19 alin.2 se modifică şi va avea următorul cuprins:

     “Avocatul definitiv are dreptul să pună concluzii la toate instanţele, cu excepţia Curţii Supreme de Justiţie, Curţii de Conturi şi Curţii Constituţionale, unde va putea pune concluzii după 6 ani de la promovarea examenului de definitivat”.
	     13. - Textul iniţial din proiectul de lege nu se modifică.
	

	15.
	     14. Art.23 lit.c se abrogă.
	     14. - Textul iniţial din proiectul de lege nu se modifică.
	

	16.

0.
	    15.  Art. 24 se completează cu lit.d) şi e).

     “d) în cazul încetării îndrumării profesionale din culpa avocatului stagiar;

     e) la cerere”.

1.
	         15.  Art. 24 se completează cu lit.d).

     d) la cerere.

Autorul amendamentului - Comisia juridică, de disciplină şi imunităţi.

2.
	     Prevederile lit.d) de la art.24 se elimină pentru corelare cu modificările aduse la pct.11, unde s-a  eliminat alin.2 al art.151, iar lit.e)  devine, astfel, lit.d). 

3.

	17.
	     16. După alin. 1 al art.27 se introduce alin.2 cu următorul conţinut:

     “În acest scop, avocatul are dreptul  să îşi deschidă un cont bancar pentru încasarea onorariilor şi unul pentru depunerea sumelor primite de la client pentru cheltuieli în interesul acestuia. Modul de administrare a sumelor predate de client avocatului pentru cheltuieli în interesul  său va fi stabilit prin convenţia dintre avocat şi client, potrivit statului”.
	     16. După alin. 1 al art.27 se introduce alin.2 cu următorul conţinut:

     În acest scop, avocatul poate să îşi deschidă un cont bancar pentru încasarea onorariilor şi unul pentru depunerea sumelor primite de la client pentru cheltuieli în interesul acestuia. Modul de administrare a sumelor predate de client avocatului pentru cheltuieli în interesul  său va fi stabilit prin convenţia dintre avocat şi client, potrivit statului

      Autorul amendamentului - Comisia juridică, de disciplină şi imunităţi.
	     Pentru acurateţea textului.

	18.
	     17. Actualul alin.2 al art.27 devine art.271.
	     17. - Textul iniţial din proiectul de lege nu se modifică.
	

	19.
	     18. Art.31 alin.2 se abrogă.
	     18. - Textul iniţial din proiectul de lege nu se modifică.
	

	20.
	     19. După art.35 se va introduce art.351 cu următorul cuprins:

     “Avocatul este obligat să se asigure pentru răspunderea profesională, în condiţiile stabilite prin statul profesiei”.
	     19. - Textul iniţial din proiectul de lege nu se modifică.
	

	21.

0.
	     20. Art.48 alin.2 lit.h se modifică şi va avea următorul cuprins:

     “h) soluţionează cererile de transfer”.

1.
	     20. Art.48 alin.2 lit.h se modifică şi va avea următorul cuprins:

     h) ia act de cererea de transfer.

     Autorul amendamentului - Comisia juridică, de disciplină şi imunităţi.

2.
	     Manifestarea de voinţă a celui care solicită transferul fiind liberă, nu poate fi condiţionată de acceptul sau refuzul baroului.

3.

	22.
	     
	     Text nou.

     201. Art.54 alin.1 se modifică şi va avea următorul cuprins:

     Art.54 - Congresul avocaţilor este constituit din delegaţi ai fiecărui barou potrivit normei de reprezentare stabilită de statut,  decanii barourilor şi ceilalţi membrii ai consiliului uniunii.

Autorul amendamentului - Comisia juridică, de disciplină şi imunităţi.


	     Pentru o mai bună reprezentare.

	23.
	
	     Text nou.

     202. Art.58 lit.i) se modifică şi va avea următorul cuprins:

     i) anulează hotărârile barourilor pentru motive de nelegalitate.

     Autorul amendamentului - Comisia juridică, de disciplină şi imunităţi.


	     Pentru corelarea textelor.

	24.

0.
	     21. Limitele amenzii prevăzute de art.68 alin.1 lit.c se modifică după cum urmează:

     “de la 1.000.000 lei la 10.000.000 lei”.

1.
	21. Limitele amenzii prevăzute de art.68 alin.1 lit.c se modifică după cum urmează:

     de la 500.000 lei la 5.000.000 lei.

      Autorul amendamentului - Comisia juridică, de disciplină şi imunităţi.

2.
	     Cuantumul propus în proiect este excesiv.

3.

	 25.
	     22. După alin.1 al art.70 se introduce alin.2 care va avea următorul cuprins:

     “Organizarea şi funcţionarea Casei de Asigurări a Avocaţilor se stabilesc de Consiliul Uniunii Avocaţilor din România prin statut”.
	     22. Textul iniţial din proiectul de lege nu se modifică.
	

	26.
	     23. Art.71 alin.2 se modifică şi va avea următorul cuprins:

     “Avocatul înscris în barou, cu drept de exerciţiu al profesiei, este obligat să contribuie la constituirea fondului Casei de Asigurări a Avocaţilor. Contribuţia nu poate fi mai mică decât suma stabilită de Consiliul Uniunii Avocaţilor astfel încât să acopere nevoile curente de plată ale Casei de Asigurări a Avocaţilor. Avocaţii pot face parte şi din alte forme de asigurări sociale”.
	     23. Textul iniţial din proiectul de lege nu se modifică.
	

	27.

0.
	     24. Art.73 se completează cu alin.2:

     “Casa de Asigurări a Avocaţilor poate înfiinţa sucursale sau filiale, în condiţiile şi cu procedura prevăzute în Statutul de organizare şi funcţionare a acesteia”.

1.
	     24. Textul iniţial din proiectul de lege nu se modifică.

2.
	3.

	28.
	      Art.II: Avocaţii străini care exercită profesia în România în diverse forme, neprevăzute de lege, sunt obligaţi să se constituie în societăţi civile profesionale, potrivit art.10, în termen de 6 luni de la intrarea în  vigoare a prezentei legi. Pentru înscrierea în barou şi înregistrarea societăţii este necesar avizul Uniunii Avocaţilor din România.

     După expirarea termenului de 6 luni, Uniunea Avocaţilor din România sau baroul în circumscripţia căruia ei îşi au sediul va sesiza organele de urmărire penală pentru săvârşirea infracţiunii prevăzute de art.22.
	      Art.II: Avocaţii străini care exercită profesia în România în diverse forme, neprevăzute de lege, sunt obligaţi să se constituie în societăţi civile profesionale, potrivit art.10, în termen de 6 luni de la intrarea în  vigoare a prezentei legi. Pentru înscrierea în barou şi înregistrarea societăţii este necesar avizul Uniunii Avocaţilor din România.

     După expirarea termenului de 6 luni, organele de urmărire penală din oficiu sau la cererea Uniunii Avocaţilor din România ori a baroului corespunzător se vor  sesiza pentru săvărşirea infracţiunii prevăzute de art.22 din prezenta lege.

     Autorul amendamentului - Comisia juridică, de disciplină şi imunităţi.


	     Pentru acurateţea textului.

	29.

0.
	      Art.III: Vor fi primiţi în profesia de avocat, la cerere, cu scutire de examen, jurisconsulţii şi consilierii juridici în funcţie la data de 22 decembrie 1989.

     Cererile vor trebui formulate în termen de 1 an de la intrarea în vigoare a prezentei legi şi vor fi soluţionate de Uniunea Avocaţilor din România în cel mult 6 luni de la data înregistrării lor la barou.

1.
	     Art.III - Se elinimă. 

     Autorul amendamentului - Comisia juridică, de disciplină şi imunităţi.

2.
	     Întrucât primirea în profesia de avocat, cu scutire de examen a consilierilor juridici precum şi a jurisconsulţilor a fost reglementată la pct.9 prin modificarea prevederilor art.14 alin.2 din lege.

3.

	30.
	     Art.IV: Amenzile care se fac venit la bugetul baroului, prevăzute de prezenta lege, se actualiza periodic, în funcţie de rata inflaţiei, de către Consiliul Uniunii Avocaţilor din România.
	     Art.IV - Textul iniţial din proiectul de lege nu se modifică.
	

	31.
	     Art.V: Legea nr.51/1995 pentru organizarea şi exercitarea profesiei de avocat se va republica, dându-se textelor o nouă numerotare.
	     Art.V - Textul iniţial din proiectul de lege nu se modifică.
	


P R E Ş E D I N T E,                                                                              SECRETAR,

Emil Teodor Popescu                                                                          Nicolae Grădinaru

red. Diaconu Dumitra

       consilier

